Articol trimis de Sorin Cheval Sâmbătă, Martie 28, 2015 - 11:00

Societatea Meteorologică Română are ca principală misiune promovarea și susținerea meteorologiei românești. În acest sens, SMR organizează o rețea de observatori-voluntari în cadrul căreia persoanele interesate să observe fenomene meteorologice pot face publice observațiilor lor. SMR se angajează să administreze aceste informații, să le facă publice și să permită accesul liber la informațiile colectate de voluntari. Astfel de informații pot să contribuie la creșterea interesului publicului pentru meteorologie și la colectarea de informații utile.

Societatea Meteorologică Română pune la dispoziția persoanelor interesate o platformă online unde se pot încărca observații meteorologice efectuate în regim de voluntariat. Platforma este în stadiul beta, iar sugestiile dvs sunt binevenite.

Puteți deveni observator meteo voluntar prin completarea formularului și înscrierea pe site. Observațiile meteorologice efectuate în ultimele 30 de zile pot fi vizualizate aici.